Document ID: 32001D0849

Odločba Komisije
z dne 30. novembra 2001
o spremembi Odločbe Komisije 98/371/ES o pogojih v zvezi z zdravstvenim varstvom živali in veterinarskih spričevalih za uvoz svežega mesa iz nekaterih evropskih držav, da se upoštevajo nekateri vidiki glede Poljske
(notificirano pod dokumentarno številko K(2001) 3818)
(Besedilo velja za EGP)
(2001/849/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 72/462/EGS z dne 12. decembra 1972 o problemih glede zdravstvenih in veterinarskih pregledov ob uvozu goveda in prašičev ter svežega mesa iz tretjih držav [1], kakor je bila nazadnje spremenjena z Direktivo 97/79/ES [2], in zlasti členov 14, 15 in 16 Direktive,
ob upoštevanju naslednjega:
(1) Pogoji v zvezi z zdravstvenim varstvom živali in izdajo veterinarskih spričeval za uvoz svežega mesa iz nekaterih evropskih držav so določeni z Odločbo Komisije 98/371/ES [3], kakor je bila nazadnje spremenjena z Odločbo 2001/774/ES [4].
(2) Iz Poljske uvoz svežega mesa domačih prašičev za prehrano ljudi ni bil odobren zaradi zdravstvenega varstva živali, zlasti v zvezi s kontrolo klasične prašičje kuge.
(3) Poljske oblasti so predložile prošnjo za odobritev izvoza svinjskega mesa v Skupnost ter so svoji zahtevi predložile podatke o zdravstvenem stanju prašičev na Poljskem in o nadzoru klasične prašičje kuge.
(4) Maja 2001 je bila opravljena veterinarska misija Komisije, da bi ocenili zdravstveno stanje živali na Poljskem, zlasti glede klasične prašičje kuge.
(5) Na podlagi poročila misije in nadaljnjih podatkov, ki so jih dale poljske oblasti, se zdi, da je na Poljskem zdravstveno stanje prašičev glede klasične prašičje kuge zadovoljivo.
(6) torej je primerno, da se Poljski odobri izvoz prašičjega mesa v Skupnost, ob upoštevanju nekaterih pogojev glede uporabe odpadkov iz gospodinjstva za krmljenje prašičev. Poljske oblasti so se zavezale, da bodo za namen izvoza prašičjega mesa uvedle seznam prašičerejskih gospodarstev, ki so pod rednim veterinarskim nadzorom, in kjer se izvajajo ustrezne kontrole, da se za krmljenje prašičev izključi kakršna koli uporaba odpadkov iz gospodinjstev.
(7) Odločbo 98/371/ES je treba ustrezno spremeniti.
(8) Ukrepi, predvideni s to odločbo, so skladni z mnenjem Stalnega veterinarskega odbora -
SPREJELA NASLEDNJO ODLOČBO:
Člen 1
Odločba 98/371/ES se spremeni:
(a) Priloga II se nadomesti s Prilogo I k tej odločbi;
(b) Priloga IV se nadomesti s Prilogo II k tej odločbi.
Člen 2
Ta odločba je naslovljena na države članice.
V Bruslju, 30. novembra 2001

Labels: 0
3
17
18